alexandrainst/scandi-wiki huggingface dataset:
The Beatles (breiðskífa)

The Beatles er níunda breiðskífa Bítlanna. Platan er tvöföld og var gefin út árið 1968. Platan er betur þekkt sem Hvíta albúmið á íslensku eða The White Album. Ástæða þeirrar nafngiftar er sú að umslag plötunnar er alhvítt og nafn hljómsveitarinnar er aðeins þrykkt í fötinn en ekki prentað í lit.

Mörg laganna á plötunni voru samin á Indlandi í ferð sem Bítlarnir fóru ásamt fríðu föruneyti til að hitta Maharishi Mahesh Yogi og til að leggja stund á hugleiðslu. Á meðal þessara laga eru „Dear Prudence“, sem samið var um Prudence Farrow (systur Miu Farrow) sem fór til Indlands með Bítlunum, og „Sexy Sadie“, sem samið var um Maharishi Mahesh Yogi. John Lennon var höfundur beggja laganna.

Eitt þekktasta lagið á plötunni er „While My Guitar Gently Weeps“ eftir George Harrison. Í laginu spilar Eric Clapton á gítar.

Á meðal annarra laga á plötunni má nefna „Back in the U.S.S.R.“, sem er í anda Beach Boys, og „Ob-La-Di, Ob-La-Da“, samið í nokkurskonar Ska-stíl. Paul McCartney samdi bæði lögin. Einnig mætti nefna „Julia“, sem John Lennon samdi í minningu móður sinnar og „Don't Pass Me By“, sem er fyrsta bítlalagið sem Ringo Starr samdi.

„Hey Jude“ eftir Paul McCartney var samið á sama tíma og lögin á Hvíta albúminu, en var gefið út á smáskífu áður en platan kom út og ekki sett á hana.

Spenna var tekin að myndast á milli meðlima sveitarinnar á meðan á upptökum plötunnar stóð og náði hún hámarki þegar Ringo Starr gekk út úr hljóðverinu og sagðist vera hættur í Bítlunum. Hann sneri þó aftur tveimur vikum síðar.

Lagalisti
Lennon/McCartney sömdu öll lögin, nema þar sem annað er tekið fram.

Fyrri plata

Hlið eitt
„Back in the U.S.S.R.“ – 2:43
„Dear Prudence“ – 3:56
„Glass Onion“ – 2:17
„Ob-La-Di, Ob-La-Da“ – 3:08
„Wild Honey Pie" – 0:52
„The Continuing Story of Bungalow Bill“ – 3:13
„While My Guitar Gently Weeps“ (George Harrison) – 4:45
„Happiness Is a Warm Gun“ – 2:43

Hlið tvö
„Martha My Dear“ – 2:28
„I'm So Tired“ – 2:03
„Blackbird“ – 2:18
„Piggies“ (George Harrison) – 2:04
„Rocky Raccoon“ – 3:32
„Don't Pass Me By“ (Ringo Starr) – 3:50 
„Why Don't We Do It in the Road?“ – 1:40
„I Will“ – 1:45
„Julia“ – 2:54

Seinni plata

Hlið eitt
„Birthday“ – 2:42
„Yer Blues“ – 4:00
„Mother Nature's Son“ – 2:47
„Everybody's Got Something to Hide Except Me and My Monkey“ – 2:24
„Sexy Sadie“ – 3:15
„Helter Skelter“ – 4:29
„Long, Long, Long“ (George Harrison) – 3:03

Hlið tvö
„Revolution 1“ – 4:15
„Honey Pie“ – 2:40
„Savoy Truffle“ (George Harrison) – 2:54
„Cry Baby Cry“ – 3:02
„Revolution 9“ – 8:21
„Good Night“ – 3:11

Bítlarnir
Viðskiptaáætlun

Viðskiptaáætlun er áætlun um það hvernig viðskiptahugmynd skal hrundið í framkvæmd. Hún er notuð til að skipuleggja og samræma þau verk sem vinna þarf og stundum einnig til að sannfæra fjárfesta um ágæti viðskiptahugmyndar.

Ef viðskiptaáætlun er ekki notuð til að samstilla alla þætti framtaks er líklegt að heildarsamræmi skorti. Viðskiptaáætlun hindrar að verkþættir dragist á langinn eða verkþáttum sé ekki sinnt. Þó viðskiptaáætlun sé nauðsynleg til að sýna fjárfestum hvað fyrirtækið, framtakið eða fjárfestingin á að áorka er það ekki aðalhlutverk hennar. Viðskiptaáætlun er aðallega teikningin eða lýsingin á öllu því sem gera þarf til að ná settu marki. Í viðskiptaáætlun felast ítarlegar upplýsingar um t.d. verkáætlanir, aðföng, skipulag, sbr. teikningar/uppdrætti, kostnað og væntanlegar tekjur.

Viðskiptaáætlun er einkar mikilvægt verkfæri fyrir upphafspersónu /ur sem leiðarvísir hvað skuli gera og hvert skuli stefna. Gæði viðskiptaráætlunar er hægt að meta út frá því hversu skýr, einföld og markviss áætlunin er og hversu sannfærandi hún er fyrir þeim sem eiga að setja pening eða taka þátt í að koma henni í framkvæmd með einum eða öðrum hætti.

Viðskiptafræði
Um himininn

Um himininn (á latínu De Caelo) er meginrit forngríska heimspekingsins og vísindamannsins Aristótelesar um heimsfræði og stjörnufræði.

Ólíkt heiminum undir neðsta himinhvolfinu, sem Aristóteles taldi að væri út frumefnunum fjórum (jarðefni, vatni, lofti og eldi), eru ytri himinhvolfin samkvæmt kenningu Aristótelesar úr fimmta frumefninu, eter eða því sem nefnt hefur verið ljósvaki á íslensku.

Ritverk Aristótelesar
Háloftafræði

Háloftafræði (á latínu Meteorologica) er rit eftir forngríska heimspekinginn og vísindamanninn Aristóteles. Það fjallar um veðurfræði og jarðfræði, m.a. uppgufun vatns, myndun hvirfilbylja, eldinga og jarðskjálfta.

Ritverk Aristótelesar
The Juniper Tree

The Juniper Tree (eða Einiberjatréð) er kvikmynd eftir Nietzchka Keene, sem var framleidd og tekin á Íslandi. Þó að myndin sé öll á ensku réð Keene aðeins íslenska leikara til að fá sérstakann framburð á enskunni. Vegna fjárskorts var leikarafjöldinn mjög takmarkaður, eða aðeins fimm leikarar í það heila og þar á meðal Björk Guðmundsdóttir. Hún var þá 21 árs og ólétt af syni sínum Sindra Eldon Þórssyni. Handritið er byggt á ævintýri úr Grímsævintýrum. Tökur fóru fram sumarið 1986, en líklega hafa nokkur atriði verið tekin upp næsta sumar. Á meðan klippingunni stóð skorti framleiðendunum aftur fjármuni, sem varð til þess að kvikmyndin var ekki frumsýnd fyrr en árið 1990. Kvikmyndin er enn víða ófáanleg og sú litla athygli sem hún hefur fengið er tilkomin vegna heimsfrægðar Bjarkar.

Íslenskar kvikmyndir
Um hluta dýra

Um hluta dýra (á latínu De Partibus Animalium, grísku: Περι ζώων μορίων) er rit um dýrafræði eftir forngríska heimspekinginn og vísindamanninn Aristóteles.

Ritverk Aristótelesar
Um heiminn

Um heiminn (á latínu De mundo) er ritverk sem er eignað forngríska heimspekingnum og vísindamanninum Aristótelesi. Fræðimenn telja að verkið sé líklega ranglega eignað Aristótelesi.

Ritverk Aristótelesar
Um skynjun og skynjanlega hluti

Um skynjun og skynjanlega hluti (á latínu De Sensu et Sensibilibus) er ritverk eftir forngríska heimspekinginn og vísindamanninn Aristóteles.

Miðaldaheimspekingarnir Averroes og Tómas frá Aquino sömdu báðir skýringarrit við textann.

Ritverk Aristótelesar
Stjórnspekin

Stjórnspekin (á forngrísku Πολιτικά, latínu Politica) er meginrit forngríska heimspekingsins og vísindamannsins Aristótelesar um stjórnmálaheimspeki. Ritið tekur upp þráðinn þar sem Siðfræði Níkomakkosar sleppir (en það endar á orðunum „Hefjum þá umræðuna“).

Yfirlit yfir efni Stjórnspekinnar

1. bók
Uppruni borgríkisins
Þrælahald
Heimilishald
Að öðlast gæði

2. bók
Gagnrýni á Ríkið eftir Platon auk annarra tillaga um stjórnarfyrirkomulag og stjórnarhætti raunverulegra ríkja.

3. bók
Borgararéttur
Greining á stjórnarfyrirkomulagi
Um réttláta dreifingu valda
Tegundir einveldis

4. bók
Verkefni stjórnspekinnar
Af hverju eru til ólíkar tegundir stjórnarfyrirkomulags?
Tegundir lýðræðis
Tegundir fámennisstjórnar
Um besta stjórnarfyrirkomulagið
Um opinber embætti

5. bók
Breytingar á stjórnskipan
Byltingar í ólíkum stjórnkerfum og um varðveislu stjórnskipunarinnar
Um óstöðugleika í harðstjórnarríkjum

6. bók
Lýðræðisleg stjórnskipan
Fámennisstjórnir

7. bók
Fyrirmyndarríkið og hið besta líf
Lýsing á fyrirmyndarríkinu: íbúafjöldi þess, stærð, staðsetning o.s.frv.
Borgarar í fyrirmyndarríkinu
Hjónabönd og börn

8. bók
Menntun í fyrirmyndarríkinu

Ritverk Aristótelesar
Mælskufræðin

Mælskufræðin (á latínu: Ars Rhetorica) er rit eftir forngríska heimspekinginn Aristóteles.

Ritverk Aristótelesar
Um reiðmennsku (Xenofon)

Um reiðmennsku er rit eftir forngríska rithöfundinn Xenofon. Í ritinu fjallar Xenofon ítarlega um val á hestum, umönnum þeirra og þjálfun, bæði til hernaðar og einkanota.

Ritverk Xenofons
Hestamennska
Sigurður Sigurjónsson

Sigurður Sigurjónsson (f. 6. júlí 1955 í Hafnarfirði) er íslenskur leikari, leikstjóri og handritshöfundur. Hann stundaði nám í Leiklistarskóla SÁL 1972 - 1975 og lauk því námi með prófi frá Leiklistarskóla Íslands 1976 og hefur farið með gríðarlegan fjölda hlutverka á sviði, í sjónvarpi og í kvikmyndum. Hann er líklega þekktastur fyrir hlutverk sín í gamanþáttum á borð við Spaugstofuna og Áramótaskaupum. Fyrsta kvikmyndahlutverk hans var í mynd Ágústs Guðmundssonar, Land og synir, frá 1980. Sigurður hefur leikstýrt þremur áramótaskaupum 1985, 1999 og 2004 og einnig leikstýrði hann sýningunni Glanni glæpur í Latabæ. Hann hefur verið í þremur útvarpsþáttum Sama og þegið frá 1986, Harry og Heimir: Með öðrum morðum frá 1987 - 1988 og Harry og Heimir: Morð fyrir tvo frá 1993. Hann talaði einnig fyrir Svamp Sveinsson í sjónvarpsþáttunum Svampur Sveinsson.

Sigurður er fastráðinn leikari við Þjóðleikhúsið og hefur leikið í mörgum leikritum m.a Einræðisherran (2018 - 2020), Yfir til þín (2015 - 2016), Umhverfis jörðina á 80 dögum (2015) og Útsending (2020).

Sigurður hefur unnið með Karli Ágústi Úlfssyni og Erni Árnasyni í fjölda útvarps- og sjónvarpsþáttum.

Ferill í Íslenskum sjónvarpsþáttum og kvikmyndum

Tengt efni
 Um Sigurð Sigurjónsson á vef Þjóðleikhússins 
 Síða á IMDB 
Um Sigurð Sigurjónsson á Glatkistunni

Íslenskir leikarar
Guðný Halldórsdóttir

Guðný Halldórsdóttir (f. 23. janúar 1954) er íslenskur kvikmyndaleikstjóri. Hún lærði kvikmyndagerð við London International Film School og útskrifaðist þaðan 1981. Guðný samdi meðal annars handritið fyrir kvikmynd Þórhildar Þorleifsdóttur, Stellu í orlofi (1986) en hafði áður unnið við gerð kvikmyndanna Punktur punktur komma strik (1980) og Skilaboð til Söndru (1983). 

1989 var fyrsta leikna kvikmynd hennar í fullri lengd frumsýnd, en það var Kristnihald undir Jökli, gerð eftir samnefndri skáldsögu föður hennar, Halldórs Laxness. 1992 gerði hún gamanmyndina Karlakórinn Hekla. Guðný leikstýrði Áramótaskaupinu 1994. 1999 var frumsýnd kvikmyndin Ungfrúin góða og húsið, byggð á smásögu eftir Laxness. Sú mynd hlaut Edduverðlaunin sem besta kvikmynd 1999. 2003 gerði hún síðan gamanmyndina Stellu í framboði, framhald kvikmyndarinnar frá 1986.

Tenglar
 

Íslenskir kvikmyndaleikstjórar

Íslenskar konur
428

Árið 428 (CDXXVIII í rómverskum tölum)

Atburðir

Fædd

Dáin 

428
421-430
429

Árið 429 (CDXXIX í rómverskum tölum)

Atburðir

Fædd

Dáin 

429
421-430
Meginlandsloftslag

Meginlandsloftslag er loftslag sem einkennist af því að það er frekar heitt á sumrin og nokkurt regn en kalt á veturna þannig að snjóa leysir ekki. Svæði þar sem meginlandsloftslag ríkir eru yfirleitt langt frá sjó eða við strendur þar sem ríkjandi vindátt er frá landi. Slík svæði finnast ekki á suðurhveli jarðar þar sem ekkert land þar, sunnan hitabeltisins og norðan Suður-Íshafsins, er nógu stórt til að áhrifa sjávar gæti ekki.

Tengt efni 
 Úthafsloftslag
 Miðjarðarhafsloftslag

Loftslag
Kolviður (sjóður)

Kolefnissjóðurinn Kolviður var stofnaður að frumkvæði Skógræktarfélags Íslands og Landverndar en hlutverk sjóðsins er að gera landsmönnum kleift að jafna kolefnislosun sína vegna samgangna með því að beita skógrækt sem vopni í baráttunni. 

Á heimasíðu Kolviðar verður á einfaldan hátt hægt að reikna út hvað hver einstakur bíll losar mikið af koldíoxíði (CO2) á ári og hvað þarf mörg tré til að jafna þá losun (umbreyta koldíoxíðinu í trjávöxt og súrefni). Þannig gefst landsmönnum tækifæri til þess að greiða andvirði þeirra trjáa sem þarf til þess að jafna kolefnismengun þeirra.

Tenglar
 Vefur sjóðsins

Skógrækt á Íslandi
Sjóðir á Íslandi
Ástríður Belgíudrottning

Ástríður Belgíudrottning, (Astrid Sofia Lovisa Thyra) (1905 - 1935) var dóttir Karls Svíaprins, sem var þriðji sonur Óskars II Svíakonungs, og Ingiborgar Danaprinsessu, sem var dóttir Friðriks VIII Danakonungs.

Fjölskylda
Þann 4. nóvember 1926 giftist Ástríður Leópold Belgíuprins og varð hún Belgíudrottning árið 1934 þegar tengdafaðir hennar, Albert I, dó.

Ástríði og Leópold varð þriggja barna auðið:

Jósefína Karlotta prinsessa (f. 1927),
Baldvin prins (f. 1930- d. 1993),
Albert prins (f. 1934).

Ástríður drottning dó í bílslysi í Sviss árið 1935

Bernadotte-ætt
Minningar um Sókrates

Minningar um Sókrates eða Minnisverð samtöl Sókratesar er lengsta og frægasta rit forngríska rithöfundarins Xenofons um Sókrates. Í ritinu segir Xenofon sögur af kennara sínum og vini, Sókratesi. Xenofon hefur löngum þótt bregða upp einfeldningslegri mynd af Sókratesi sem heimspekingi en Platon. 

Ritverk Xenofons
Menntun Kýrosar

Menntun Kýrosar (á latínu Cyropaedia) er ævisaga Kýrosar mikla eftir aþenska rithöfundinn Xenofon. Ritið fjallar um ævi Kýrosar frá fæðingu til andláts. Nútímasagnfræðingar hafa dregið í efa að allir hlutar verksins séu sannleikanum samkvæmir heldur séu þeir ef til vill skáldaðir.

Menntun Kýrosar var þegar í fornöld talin sígilt rit um stjórnkænsku og stjórnmálafræði og naut á ný vinsælda fyrir þær sakir á endurreisnartímanum. Sagan hermir að Scipio Africanus hafi ætíð haft með sér eintak af bókinni. Í fornöld var talið að ritið væri viðbragð við Ríkinu eftir Platon (eða öfugt) og Lögin eftir Platon virðast vísa til Menntunar Kýrosar.

Ritverk Xenofons
Grikklandssaga

Grikklandssaga (á latínu Hellenica) er mikilvægt rit eftir forngríska rithöfundinn og sagnaritarann Xenofon. Það er ein meginheimildin um síðustu ár Pelópsskagastríðsins og eftirleik stríðsins, sem rit Þúkýdídesar fjallar ekki um. 

Ritverk Xenofons
Austurför Kýrosar

Austurför Kýrosar (forngrísku: Aνάβασις, latínu: Anabasis) er frægasta rit forngríska rithöfundarins Xenofons. Ferðalagið sem hún lýsir er jafnfram þekktasta afreksverk hans. 

Í Persaveldi slógust bræðurnir Kýros yngri og Astaxerxes II um völdin. Kýros ætlaði sér að ná völdum af Artaxerxesi og réð tíu þúsund gríska málaliða í þeim tilgangi. Xenofon var með þeim í för. Í orrustunni við Kunxa höfðu Grikkirnir betur en Kýros lét lífið. Grísku málaliðarnir höfðu því enga ástæðu til þess að dvelja í Persaveldi lengur. Flestir herforingjar Grikkja létu lífið, þ.á m. spartverski herforinginn Klearkos. Xenofon átti mikinn þátt í því að sannfæra Grikkina um að halda í norður í átt að Svartahafi. Grikkir urðu oft að berjast á leiðinni en náðu að endingu að ströndum Svartahafs við mikinn fögnuð hermannanna sem hrópuðu θαλασσα, θαλασσα („hafið, hafið!“) Hafið merkti að þeir gætu loks komist heim til Grikklands.

Austurför Kýrosar kom út á íslensku árið 1867 í þýðingu Halldórs Kr. Friðrikssonar og Gísla Magnússonar.

Tenglar 
 Austurför Kýrosar; af Books.google.com

Ritverk Xenofons
Varnarræða Sókratesar (Xenofon)

Þessi grein fjallar um rit Xenofons. Um rit Platons, sjá Málsvörn Sókratesar.
Varnarræða Sókratesar eða Málsvörn Sókratesar eftir Xenofon fjallar um vörn Sókratesar í réttarhöldunum árið 399 f.Kr., um andlát hans og það viðhorf hans að honum væri betra að deyja áður en hann yrði elliær en að halda lífi með því auðmýkja sig frammi fyrir ranglátri ákæru.

Ritverk Xenofons
Híeron (Xenofon)

Híeron er rit eftir forngríska rithöfundinn Xenofon í formi samræðu milli Híerons, harðstjóra í Sýrakúsu, og skáldsins Símonídesar frá Keos. Xenofon færir rök fyrir því að harðstjórinn sé í engu hamingjusamari en óbreyttur borgari.

Ritverk Xenofons
Hagstjórnin

Hagstjórnin (á latínu Oeconomicus) er rit eftir forngríska rithöfundinn Xenofon í formi sókratískrar samræðu um heimilshald og landbúnað. Það er með elstu ritum um hagstjórn og hagfræði og mikilvæg heimild um félagslega sögu Aþenu í fornöld. Í ritinu er einnig fjallað um muninn á sveitalífi og borgarlífi, þrælahald, trúarbrögð og menntun.

Rómverski stjórnmálamaðurinn, heimspekingurinn og rithöfundurinn Marcus Tullius Cicero þýddi ritið á latínu. Það naut mikilla vinsælda á endurreisnartímanum.

Ritverk Xenofons
Stjórnskipan Aþenu (Meintur-Xenofon)

Þessi grein fjallar um ritið sem er eignað Xenofoni. Um ritið sem er eignað Aristótelesi, sjá Stjórnskipan Aþenu.
Stjórnskipan Aþenu er rit sem er eignað forngríska rithöfundinum Xenofoni en er að öllum líkindum ranglega eignað honum.

Ritverk Xenofons

fi:Ateenan valtiomuodosta
pt:Constituição de Atenas (Aristóteles)
Roger Waters

George Roger Waters (f. 6. september 1943) er enskur tónlistarmaður, þekktastur fyrir að hafa verið í og skrifað mörg frægustu lög hljómsveitarinnar Pink Floyd. 

Waters fæddist í Great Bookham í Surrey á Englandi. Faðir hans dó í seinni heimsstyrjöldinni þegar Waters var 5 mánaða og hefur föðurmissirinn haft mikil áhrif á skrif hans.

Árið 1985, eftir tæp tuttugu ár með Pink Floyd, ákvað Waters að hætta í hljómsveitinni og vildi þá meina að hljómsveitin og hinir meðlimir hennar myndu einnig leggja upp laupana, þar sem hann væri að eigin sögn aðallagahöfundur hljómsveitarinnar. Svo fór þó ekki þar sem meðlimirnir sem eftir urðu, David Gilmour og Nick Mason, vildu ekki hætta með hljómsveitina. Hófust þá harðvítugar deilur, þar sem Waters reyndi að koma í veg fyrir að Gilmour og Mason gætu notað nafnið Pink Floyd. Sáttir um þetta náðust þó á endanum, en ekki var hægt að segja það sama um vinskap meðlimanna. Í júlí 2005 komu þeir félagar saman á svið í fyrsta sinn í 24 ár, en það var á Live 8 tónleikunum.

Fjölskylda 
Waters er þrígiftur og á þrjú börn.

Neðanmálsgreinar 

Enskir tónlistarmenn
Samdrykkjan (Xenofon)

Þessi grein fjallar um rit eftir Xenofon. Um samræðuna eftir Platon, sjá Samdrykkjan.
Samdrykkjan er skáldað rit eftir forngríska rithöfundinn Xenofon. Í ritinu segir frá samdrykkju sem á að hafa átt sér stað árið 421 f.Kr. heima hjá Kallíasi nokkrum. Meðal veislugesta er gríski heimspekingurinn Sókrates.

Ritverk Xenofons
Um hreyfingu dýra

Um hreyfingu dýra (á latínu De Motu Animalium) er rit um dýrafræði eftir forngríska heimspekinginn og vísindamanninn Aristóteles. Það fjallar um almenn lögmál um hreyfingu dýra. Það er líklega samið eftir árið 334 f.Kr.

Ritverk Aristótelesar
Um göngulag dýra

Um göngulag dýra (á latínu De Incessu Animalium) er rit um dýrafræði eftir forngríska heimspekinginn og vísindamanninn Aristóteles. Það fjallar almennt um göngulag ólíkra dýrategunda.

Aristóteles spyr hvers vegna sum dýr eru tvífætt, önnur ferfætt eða margfætt og enn önnur hafa enga fætur. Ritið þykir gott dæmi um beitingu markhyggju í raunvísindum.

Ritverk Aristótelesar
Um tilurð dýra

Um tilurð dýra (á latínu De Generatione Animalium) er rit um dýrafræði eftir forngríska heimspekinginn og vísindamanninn Aristóteles. Það er líklega samið eftir árið 334 f.Kr.

Ritverk Aristótelesar
Elektra (Sófókles)

Þessi grein fjallar um leikrit Sófóklesar. Um leikrit Evripídesar, sjá Elektra.
Elektra er harmleikur eftir forngríska skáldið Sófókles. Ekki er vitað hvenær hann var saminn en margt bendir til þess að það hafi verið seint á ferli Sófóklesar.

Leikritið fjallar um Elektru og Órestes, börn Agamemnons og Klýtemnæstru. Elektra hafði forðað bróður sínum frá vísum bana mörgum árum áður, er móðir þeirra myrti föður þeirra við heimkomu hans frá Tróju. Nú hyggur Órestes á hefndir fyrir föðurmorðið.

Tenglar

Forngrískir harmleikir
Ajax (Sófókles)

Ajax er harmleikur eftir forngríska skáldið Sófókles. Fornfræðingar telja að það hafi verið samið snemma á ferli Sófóklesar.

Leikritið fjallar um örlög Ajaxar Telamonssonar að Trójustríðinu loknu.

Forngrískir harmleikir
Trakynjur

Trakynjur (á forngrísku: Τραχίνιαι) er harmleikur eftir forngríska skáldið Sófókles. Það þykir athygisvert vegna þess hversu neikvæða mynd það dregur upp af Heraklesi. 

Forngrískir harmleikir
Fíloktetes (Sófókles)

Fíloktetes er harmleikur eftir forngríska skáldið Sófókles. Skáldin Æskýlos og Evripídes sömdu einnig harmleiki um Fíloktetes en þau eru ekki varðveitt. Leikritið var fyrst sett á svið árið 409 f.Kr. og vann fyrstu verðlaun á Dýonýsosarhátíðinni.

Leikritið gerist í Trójustríðinu (eftir atburðina sem Ilíonskviða lýsir en áður en Trója féll). Það fjallar um tilraunir Neóptólemosar og Ódysseifs til að sækja Fíloktetes og færa hann til Tróju.   

Forngrískir harmleikir
Ödípús í Kólonos

Ödípús í Kólonos (á forngrísku Οἰδίπους ἐπὶ Κολωνῷ) er harmleikur eftir forngríska skáldið Sófókles. Það var samið stuttu fyrir andlát Sófóklesar árið 406 f.Kr. og sett á svið á Díonýsosarhátíðinni árið 401 f.Kr. Sonarsonur Sófóklesar og nafni afa síns annaðist uppfærsluna.

Leikritið lýsir ævilokum Ödípúsar.

Tenglar 

Forngrískir harmleikir
Ödípús konungur

Ödípús konungur (á forngrísku Oἰδίπoυς τύραννoς, á latínu Oedipus Rex) er harmleikur eftir forngríska skáldið Sófókles. Það var fyrst sett á svið árið 428 f.Kr.

Margir hafa talið að Ödípús konungur sé besti harmleikur sem saminn hefur verið, þ.á m. Aristóteles (í Um skáldskaparlistina)

Tenglar 

Forngrískir harmleikir
Hold Your Colour

Hold Your Colour er fyrsta útgefna breiðskífa áströlsku „drum and bass“ hljómsveitarinnar Pendulum. Hljómplatan er ein mest selda „drum and bass“ plata allra tíma. Margar hljómsveitir og tónlistarmennir eiga einnig þátt í nokkrum lögum plötunnar en þeir voru Fats & TC, Freestylers, Jasmine Yee, Fresh, $pyda og Tenor Fly.

Lagalisti 
 „Prelude“ – 0:52
 „Slam“ – 5:45
 „Plasticworld“ (ásamt Fats & TC) – 6:21
 „Fasten Your Seatbelt“ (ásamt Freestylers) – 6:38
 „Through the Loop“ – 6:13
 „Sounds of Life“ (ásamt Jasmine Yee) – 5:21
 „Girl in the Fire“ – 4:53
 „Tarantula“ (ásamt Fresh, $pyda & Tenor Fly) – 5:31
 „Out Here“ – 6:07
 „Hold Your Colour“ – 5:28
 „The Terminal“ – 5:42
 „Streamline“ – 5:23
 „Another Planet“ – 7:38
 „Still Grey“ – 7:51

Heimildir 
 

Ástralskar hljómplötur
Hljómplötur gefnar út árið 2005
Elektra (Evripídes)

Þessi grein fjallar um leikrit eftir Evripídes. Um leikrit Sófóklesar, sjá Elektra.
Elektra er harmleikur eftir forngríska skáldið Evripídes. Það var að líkindum samið eftir árið 413 f.Kr. Óvíst er hvort samnefnt leikrit Sófóklesar var samið á undan leikriti Evripídesar eða öfugt.

Forngrískir harmleikir
Medea (Evripídes)

Þessi grein fjallar um leikrit Evripídesar. Um leikrit Senecu, sjá Medea.
Medea er harmleikur eftir forngríska skáldið Evripídes. Leikritið byggir á goðsögunni um Medeu og Jason. Það var fyrst sett á svið árið 431 f.Kr. Það vann þriðju verðlaun á Díonýsosarhátíðinni.

Tenglar 

Forngrískir harmleikir
Hippolýtos (Evripídes)

Hippolýtos er harmleikur eftir forngríska skáldið Evripídes, sem byggir á goðsögunni um Hippolýtos, son þeseifs. Leikritið var fyrst sett á svið í Díonýsosarhátíðinni í Aþenu árið 428 f.Kr. og hlaut fyrstu verðlaun.

Tenglar

Forngrískir harmleikir
Alkestis (Evripídes)

Alkestis er harmleikur eftir forngríska skáldið Evripídes. Leikritið er er eitt elsta varðveitta leikrit Evripídesar. Það var sennilega fyrst sett á svið á Díonýsosarhátíðinni í Aþenu árið 438 f.Kr.

Forngrískir harmleikir
Andrómakka (Evripídes)

Andrómakka er harmleikur eftir forngríska skáldið Evripídes. Það fjallar um ánauð Andrómökku, ekkju Hektors eftir fall Tróju.

Tenglar

Forngrískir harmleikir
Hekúba (Evripídes)

Hekúba er harmleikur eftir forngríska skáldið Evripídes. Það var samið um 424 f.Kr. Leikritið gerist í Tróju eftir fall borgarinnar.

Forngrískir harmleikir
Helena (Evripídes)

Helena er harmleikur eftir forngríska skáldið Evripídes. Það var fyrst sett á svið árið 412 f.Kr. á Díonýsosarhátíðinni í Aþenu.

Tenglar

Forngrískir harmleikir
Trójukonur

Trójukonur eða Trójudætur er harmleikur eftir forngríska skáldið Evripídes. Leikritið var samið á tímum Pelópsskagastríðsins og er af mörgum talið vera ádeila á hernám Aþeninga á eynni Melos árið 415 f.Kr. 

Trójukonur leikritsins eru þær fjórar sem undir lok Ilíonskviðu harma dauða Hektors: Hekúba, Andrómakka, Kassandra og Helena.

Forngrískir harmleikir
Ifigeneia í Ális

Ifigeneia í Ális er harmleikur eftir forngríska skáldið Evripídes. Það var samið árið 410 f.Kr. en var fyrst sett á svið fjórum árum síðar á Díonýsosarhátiðinni í Aþenu, þar sem það hlaut fyrstu verðlaun.

Leikritið fjallar um Agamemnon, leiðtoga gríska hersins í Trójustríðinu, og ákvörðun hans að fórna dóttur sinni, Ifigeneiu, fyrir byr svo að herinn komist til Tróju.

Forngrískir harmleikir